b'\n_START_ARTICLE_\nPrioritetinis balsavimas\n_START_PARAGRAPH_\nPrioritetinis balsavimas \xe2\x80\x93 balsavimo metodas, kai rink\xc4\x97jai i\xc5\xa1vardija kandidatus (ar balsavimo variantus) pagal palankum\xc4\x85. Tokie balsavimo biuleteniai vadinami vertinim\xc5\xb3 arba prioritet\xc5\xb3 biuleteniais._NEWLINE_Jei egzistuoja toks kandidatas, kad kiekvien\xc4\x85 kit\xc4\x85 kandidat\xc4\x85 dauguma balsavusi\xc5\xb3 tokiame balsavime vertina pras\xc4\x8diau u\xc5\xbe j\xc4\xaf, jis vadinamas Kondors\xc4\x97 nugal\xc4\x97toju (pagal matematiko ir politiko de Kondors\xc4\x97 pavard\xc4\x99). Jei tokio kandidato n\xc4\x97ra, yra ciklas (pavyzd\xc5\xbeiui, dauguma pirm\xc4\x85 kandidat\xc4\x85 vertina labiau u\xc5\xbe antr\xc4\x85, dauguma antr\xc4\x85 kandidat\xc4\x85 vertina labiau u\xc5\xbe tre\xc4\x8di\xc4\x85, ir dauguma tre\xc4\x8di\xc4\x85 kandidat\xc4\x85 vertina labiau u\xc5\xbe pirm\xc4\x85), nors ciklo buvimas dar nerei\xc5\xa1kia, kad n\xc4\x97ra Kondors\xc4\x97 nugal\xc4\x97tojo._NEWLINE_Naudojant prioritetin\xc4\xaf balsavim\xc4\x85 taip pat reikia nustatyti, k\xc4\x85 daryti, kai rink\xc4\x97jas \xc4\xafvertino du ar daugiau kandidat\xc5\xb3 vienodai, arba jei jis nepriskyr\xc4\x97 prioritet\xc5\xb3 keletui kandidat\xc5\xb3.'